συνθηκα και συμμαχια αιτωλοις και ακαρνανοις. αγαθαι τυχαι. συνθηκα αιτωλοις και ακαρνανοις ομολογος ειρηναν ειμεν και φιλιαν ποτ αλλαλους φιλους εοντας και συμμαχους αματα τομ παντα χρονον ορια εχοντας τας χωρας τον αχελωιον ποταμον αχρι εις θαλασσαν. τα μεν ποτ αω του αχελωιου ποταμου αιτωλων ειμεν τα δε ποθ εσπεραν ακαρνανων πλαν του πραντος και τας δεμφιδος. ταυτας δε ακαρνανες ουκ αντιποιουνται. υπερ δε των τερμονων του πραντος ει μεγ κα στρατιοι και αγραιοι συγχωρεωντι αυτοι ποτ αυτους τουτο κυριον εστω ει δε μη ακαρνανες και αιτωλοι τερμαξαντω ταμ πραντιδα χωραν αιρεθεντας εκατερων δεκα πλαν στρατιων και αγραιων καθως δε κα τερμαξωντι τελειον εστω. ειμεν δε και επιγαμιαν ποτ αλλαλους και γας εγκτησιν τωι τε αιτωλωι εν ακαρνανιαι και τωι ακαρνανι εν αιτωλιαι και πολιταν ειμεν τον αιτωλον εν ακαρνανιαι και τον ακαρνανα εν αιτωλιαι ισογ και ομοιον. αναγραψαντω δε ταυτα εν σταλαις χαλκεαις επ ακτιωι μεν οι αρχοντες των ακαρνανων εν δε θερμωι τοι αρχοντες των αιτωλων εν ολυμπιαι δε και εν δελφοις και εν δω[δ]ωναι κοιναι εκατεροι. επι αρχοντων εμ μεν αιτωλιαι στραταγεοντος πολυκριτου καλλιεος το δευτερον ιππαρχεοντος φιλωνος πλευρωνιου γραμματευοντος νεοπτολεμου ναυπακτιου επιλεκταρχεοντων λαμεδωνος καλυδωνιου αρισταρχου ερταιου λεωνος καφρεος καλλια καλλιεος τιμολοχου ποτειδανιεος παμφαιδα φυσκεος σιμου φυταιεος ταμιευοντων κυδριωνος λυσιμαχεος δωριμαχου τριχονιου αριστωνος δαιανος αριστεα ιστωριου αγησωνος δεξιεος τιμανδρου εριναιος αγριου σωσθενεος εν δε ακαρνανιαι στραταγων βυνθαρου οινιαδα επιλαου δηριεος αγησωνος στρατιου αλκετα φοιτιανος αλκινου θυρρειου θεωνος ανακτοριεος πολυκλεος λευκαδιου ιππαρχεοντος ιππολαου οινιαδα γραμματευοντος περικλεος οινιαδα ταμια αγελαου στρατικου. συμμαχια αιτωλοις και ακαρνανοις αματα τομ παντα χρονον. ει τις κα εμβαλληι εις ταν αιτωλιαν επι πολεμωι βοαθοειν τους ακαρνανας πεζοις μεν χιλιοις ιππευσι δε εκατον ους κα τοι αρχοντες πεμπωντι εν αμεραις εξ. και ε ι τις εν ακαρνανιαν εμβαλλοι επι πολεμωι βοαθοειν αιτωλους πεζοις μεν χιλιοις ιππεοις δε εκατον εν αμεραις εξ ους κα τοι αρχοντες πεμπωντι. ει δε πλειονων χρειαν εχοιεν ατεροι ποτεροι βοαθοουντω τρισχιλιοις εκατεροι εκατεροις εν αμεραις δεκα. τας δε βοαθοιας τας αποστελλομενας εστω το τριτομ μερος οπλιται. πεμποντω δε ταμ βοαθοιαν εγ μεν ακαρνανιας οι στραταγοι των ακαρνανων και οι συνεδροι εγ δε αιτωλιας οι αρχοντες των αιτωλων. σιταρχουντω δε τους απ οστελλομενους στρατιωτας εκατεροι τους αυτων αμεραν τριακοντ α ει δε πλει ονα χρονον εχοιεν τας βοαθοιας χρειαν οι μεταπεμψαμενοι τ αμ βοαθοια ν διδοντω τας σιταρχιας εστε κα εν οικον αποστειλωντι τους στρατιω τας. σιταρχια δ εστω του πλειονος χρονου τω[ι ιππει στα]τηρ κοριν θιος τας αμερας εκαστας τωι δε ταμ πανοπλιαν εχο[ντι δυο δραχμαι] τωι δε το ημιθωρ ακιον εννε οβολοι ψιλωι επτ οβολοι. αγεισθων [δε εμ μεν αιτω]λιαι οι αι τωλο ι εν δε ακαρνανιαι οι ακαρνανε[ς -----] οι δε μ------------------ μεν--------ιταεκ ----------------ντωνοιμε------εστοις ----------------------πε-----------ιν ------------------- στραταγεοντος χαριξενου το τεταρτον. κριμα γαικον στρατικου τελεος. ταδε εκριναν θυρρειων οι γαοδικαι ορια τας χωρας οινιαδαις ποτι ματροπολιταις το διατιχισμα και απο του διατειχισματος ευθυωριαι δια του ελεος εις θαλασσαν. αναγραψατω δε το κριμα πολις των ο[ι]νιαδαν πολις των ματροπολιταν εν θερμωι εν τωι ιερωι του απολλωνος.
Aitolia — Thermos — ca. 262 & ca. 235-232 BC
 ca. 262 & ca. 235-232 BC